ส่วนที่ 3

ฐานะการเงินและผลการดำเนินงาน

13. ข้อมูลทางการเงินที่สำคัญ

(1) ข้อมูลทางการเงินโดยสรุป

งบการเงินรวม ณ วันที่ 31 ธันวาคม 2557

+---------------------------+-------+----------+----------+----------+
|                           |       | 2557     | 2556     | 2555     |
|                           |       |          |          |          |
|                           |       |          | (ปร      |          |
|                           |       |          | ับปรุงใหม่) |          |
+---------------------------+-------+----------+----------+----------+
| รายได้รวม                  | (ล้า   | 9,360.0  | 8,689.6  | 6,999.72 |
|                           | นบาท) |          |          |          |
| รายได้จากการขายและบริการ    |       | 8,991.8  | 8,512.4  | 6,984.50 |
|                           | (ล้า   |          |          |          |
|                           | นบาท) |          |          |          |
+---------------------------+-------+----------+----------+----------+
| กำไรขั้นต้น                  | (ล้า   | 448.7    | 442.5    | 537.4    |
|                           | นบาท) |          |          |          |
+---------------------------+-------+----------+----------+----------+
| กำไรสุทธิ(ขาดทุน)            | (ล้า   | 16.5     | 7.9      | (44.21)  |
|                           | นบาท) |          |          |          |
+---------------------------+-------+----------+----------+----------+
| สินทรัพย์รวม                 | (ล้า   | 9,675.6  | 10,544.4 | 8,786.90 |
|                           | นบาท) |          |          |          |
+---------------------------+-------+----------+----------+----------+
| หนี้สินรวม                   | (ล้า   | 7,472.2  | 8,281.9  | 7,000.82 |
|                           | นบาท) |          |          |          |
+---------------------------+-------+----------+----------+----------+
| ส่วนของผู้ถือหุ้น               | (ล้า   | 2,203.4  | 2,262.4  | 1,786.18 |
|                           | นบาท) |          |          |          |
+---------------------------+-------+----------+----------+----------+
| ทุนจดทะเบียนชำระแล้ว         | (ล้า   | 1,084.6  | 1,072.6  | 812.63   |
|                           | นบาท) |          |          |          |
+---------------------------+-------+----------+----------+----------+
| มูลค่าที่ตราไว้ต่อหุ้น*           | (บาท) | 1        | 1        | 1        |
+---------------------------+-------+----------+----------+----------+
| กำไรสุทธิต่อหุ้น(ขาดทุน)        | (บาท) | 0.04     | 0.02     | (0.04)   |
+---------------------------+-------+----------+----------+----------+
| มูลค่าตามบัญชีต่อหุ้น            | (บาท) | 2.04     | 2.36     | 2.19     |
+---------------------------+-------+----------+----------+----------+
| อัตรากำไรขั้นต้น              | (%)   | 5.0      | 5.2      | 7.7      |
+---------------------------+-------+----------+----------+----------+
| อัตรากำไรสุทธิต่อรายได้รวม     | (%)   | 0.2      | 0.1      | (0.5)    |
| (ขาดทุน)                   |       |          |          |          |
+---------------------------+-------+----------+----------+----------+
| อัตราผลตอบแทนจากสินทรัพย์รวม  | (%)   | 0.4      | 0.2      | (0.3)    |
+---------------------------+-------+----------+----------+----------+
| อัตราผลตอบแทนต่อส่วนของผู้ถือหุ้น | (%)   | 1.9      | 1.1      | (1.6)    |
+---------------------------+-------+----------+----------+----------+

หมายเหตุ : * มูลค่าหุ้นที่ตราไว้เปลี่ยนแปลงจาก 5 บาทต่อหุ้น เป็น 1 บาทต่อหุ้นเมื่อวันที่ 26
มีนาคม 2546

(2) งบการเงิน/งบการเงินรวม

-   สรุปรายงานการสอบบัญชี

ผู้สอบบัญชีสำหรับงบการเงินของบริษัทประจำงวดปีบัญชีสิ้นสุดวันที่ 31 ธันวาคม 2557 ได้แก่

นายเชิดสกุล อ้นมงคล ผู้สอบบัญชีรับอนุญาตเลขที่ 7195 แห่งบริษัท เอส.เค. แอคเคาน์แตนท์
เซอร์วิสเซส จำกัด ซึ่งได้แสดงความเห็นในงบการเงินรวมของบริษัท “อย่างมีเงื่อนไข”
เนื่องจากไม่ได้รวมงบการเงินของบริษัทย่อย ราย บจ. เทคเนอร์ ส่วนงบเฉพาะบริษัท
แสดงความเห็น “อย่างไม่มีเงื่อนไข” โดยสามารถสรุปรายงานการตรวจสอบของผู้สอบบัญชีได้ดังนี้

สำหรับงบการเงินปีบัญชีสิ้นสุดวันที่ 31 ธันวาคม 2557

ข้าพเจ้าได้ตรวจสอบงบการเงินรวมและงบการเงินเฉพาะของกิจการของบริษัท เพาเวอร์ไลน์
เอ็นจิเนียริ่ง จำกัด (มหาชน) และบริษัทย่อย และเฉพาะของบริษัท เพาเวอร์ไลน์ เอ็นจิเนียริ่ง
จำกัด (มหาชน) ซึ่งประกอบด้วยงบแสดงฐานะการเงินรวมและงบแสดงฐานะการเงินเฉพาะกิจการ
ณ วันที่ 31 ธันวาคม 2557
และงบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการ
งบแสดงการเปลี่ยนแปลงส่วนของผู้ถือหุ้นรวมและงบแสดงการเปลี่ยนแปลงส่วนของผู้ถือหุ้นเฉพาะกิจการ
และงบกระแสเงินสดรวมและงบกระแสเงินสดเฉพาะกิจการ สำหรับปีสิ้นสุดวันเดียวกัน
รวมถึงหมายเหตุสรุปนโยบายการบัญชีที่สำคัญ และหมายเหตุเรื่องอื่น ๆ

ความรับผิดชอบของผู้บริหารต่องบการเงิน

ผู้บริหารเป็นผู้รับผิดชอบในการจัดทำและการนำเสนองบการเงินเหล่านี้โดยถูกต้องตามที่ควรตามมาตรฐานการรายงานทางการเงิน
และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็นเพื่อให้สามารถจัดทำงบการเงินที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ความรับผิดชอบของผู้สอบบัญชี

ข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า
ข้าพเจ้าได้ปฏิบัติงานตรวจสอบตามมาตรฐานการสอบบัญชี
ซึ่งกำหนดให้ข้าพเจ้าปฏิบัติตามข้อกำหนดด้านจรรยาบรรณ
รวมถึงวางแผนและปฏิบัติงานตรวจสอบเพื่อให้ได้ความเชื่อมั่นอย่างสมเหตุสมผลว่างบการเงินปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

การตรวจสอบรวมถึงการใช้วิธีการตรวจสอบเพื่อให้ได้มาซึ่งหลักฐานการสอบบัญชีเกี่ยวกับจำนวนเงินและการเปิดเผยข้อมูลในงบการเงิน
วิธีการตรวจสอบที่เลือกใช้ขึ้นอยู่กับดุลยพินิจของผู้สอบบัญชี
ซึ่งรวมถึงการประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญของงบการเงินไม่ว่าจะเกิดจากการทุจริตหรือข้อผิดพลาดในการประเมินความเสี่ยงดังกล่าว
ผู้สอบบัญชีพิจารณาการควบคุมภายในที่เกี่ยวข้องกับการจัดทำและการนำเสนองบการเงินโดยถูกต้องตามที่ควรของกิจการ
เพื่อออกแบบวิธีการตรวจสอบที่เหมาะสมกับสถานการณ์
แต่ไม่ใช่เพื่อวัตถุประสงค์ในการแสดงความเห็นต่อประสิทธิผลของการควบคุมภายในของกิจการ
การตรวจสอบรวมถึงการประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการบัญชีที่จัดทำขึ้นโดยผู้บริหาร
รวมทั้งการประเมินการนำเสนองบการเงินโดยรวม

ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นอย่างมีเงื่อนไขของข้าพเจ้า

เกณฑ์ในการแสดงความเห็นอย่างมีเงื่อนไข

เนื่องจากฝ่ายบริหารของบริษัท เทคเนอร์ จำกัด (บริษัทย่อยแห่งหนึ่งที่บริษัทฯ
ถือหุ้นในสัดส่วนร้อยละ 50) ไม่ส่งมอบงบการเงินของบริษัท เทคเนอร์ จำกัด
ซึ่งจำเป็นสำหรับการจัดทำงบการเงินรวม สำหรับปีสิ้นสุดวันที่ 31 ธันวาคม 2557
รวมถึงตัวเลขเปรียบเทียบของบริษัทฯ และบริษัทย่อย ให้กับบริษัทฯ และไม่อนุญาตให้บริษัทฯ
ส่งเจ้าหน้าที่ของบริษัทฯ เข้าไปรวบรวมข้อมูลทางบัญชีและการเงินจากสมุดบัญชี บัญชีทำการ
เอกสารประกอบรายการบัญชี รวมถึงเอกสารอื่นใดที่เกี่ยวข้องเพื่อจัดทำงบการเงินของบริษัท
เทคเนอร์ จำกัด บริษัทฯ จึงรวมงบการเงินระหว่างกาล
สำหรับงวดสามเดือนและสำหรับงวดเก้าเดือน สิ้นสุดวันที่ 30 กันยายน 2551 ของบริษัท เทคเนอร์
จำกัด ซึ่งเป็นงบการเงินงวดล่าสุดที่บริษัทฯ ได้รับในงบการเงินรวมดังกล่าว
โดยแสดงรวมในสินทรัพย์รวม จำนวนเงิน 85.95 ล้านบาท และหนี้สินรวม จำนวนเงิน 300.40
ล้านบาท ตามหมายเหตุประกอบงบการเงินข้อ 3.5
ทำให้ข้าพเจ้าไม่สามารถตรวจสอบงบการเงินรวม สำหรับปีสิ้นสุดวันที่ 31 ธันวาคม 2557
รวมถึงตัวเลขเปรียบเทียบของบริษัทฯ และบริษัทย่อย ในส่วนที่เกี่ยวกับบริษัท เทคเนอร์ จำกัด ได้
หากข้าพเจ้าสามารถตรวจสอบงบการเงินของบริษัท เทคเนอร์ จำกัด
ซึ่งจำเป็นสำหรับการจัดทำงบการเงินรวม สำหรับปีสิ้นสุดวันที่ 31 ธันวาคม 2557
รวมถึงตัวเลขเปรียบเทียบของบริษัทฯ และบริษัทย่อยได้
ข้าพเจ้าอาจพบเหตุที่แสดงว่าอาจจำเป็นต้องมีรายการปรับปรุงต่องบการเงินรวมดังกล่าว

ความเห็นอย่างมีเงื่อนไข

ยกเว้นผลของรายการปรับปรุงต่องบการเงินรวมซึ่งข้าพเจ้าอาจพบหากไม่เกิดสถานการณ์ตามที่กล่าวไว้ในวรรคเกณฑ์การแสดงความเห็นอย่างมีเงื่อนไข
ข้าพเจ้าเห็นว่า
งบการเงินรวมและงบการเงินเฉพาะกิจการข้างต้นนี้แสดงฐานะการเงินรวมและฐานะการเงินเฉพาะกิจการของบริษัท
เพาเวอร์ไลน์ เอ็นจิเนียริ่ง จำกัด (มหาชน) และบริษัทย่อย และเฉพาะของบริษัท เพาเวอร์ไลน์
เอ็นจิเนียริ่ง จำกัด (มหาชน) ณ วันที่ 31 ธันวาคม 2557
และผลการดำเนินงานรวมและผลการดำเนินงานเฉพาะกิจการและกระแสเงินสดรวมและกระแสเงินสดเฉพาะกิจการ
สำหรับปีสิ้นสุดวันเดียวกัน โดยถูกต้องตามที่ควรในสาระสำคัญตามมาตรฐานการรายงานทางการเงิน

เรื่องอื่น

งบการเงินปีก่อนตรวจสอบโดยผู้สอบบัญชีอื่น

งบการเงินรวมของบริษัท เพาเวอร์ไลน์ เอ็นจิเนียริ่ง จำกัด (มหาชน) และบริษัทย่อย
(ก่อนปรับปรุง) และงบการเงินเฉพาะกิจการของเฉพาะบริษัท เพาเวอร์ไลน์ เอ็นจิเนียริ่ง จำกัด
(มหาชน) สำหรับปีสิ้นสุดวันที่ 31 ธันวาคม 2556
ตรวจสอบโดยผู้สอบบัญชีอื่นในสำนักงานเดียวกันกับข้าพเจ้าซึ่งแสดงความเห็นอย่างมีเงื่อนไขต่องบการเงินรวมจากการที่ไม่สามารถตรวจสอบให้ได้หลักฐานที่เหมาะสมอย่างเพียงพอเกี่ยวกับการจัดทำงบการเงินรวม
ตามรายงานลงวันที่ 27 กุมภาพันธ์ 2557

การปรับปรุงงบการเงินปีก่อนใหม่

จากการตรวจสอบงบการเงินรวมและงบการเงินเฉพาะกิจการของบริษัท เพาเวอร์ไลน์
เอ็นจิเนียริ่ง จำกัด (มหาชน) และบริษัทย่อย และเฉพาะของบริษัท เพาเวอร์ไลน์ เอ็นจิเนียริ่ง
จำกัด (มหาชน) สำหรับปีสิ้นสุดวันที่ 31 ธันวาคม 2557
ข้าพเจ้ายังได้ตรวจสอบรายการปรับปรุงตามที่กล่าวไว้ในหมายเหตุประกอบงบการเงินข้อ 46
ที่ใช้ในการปรับปรุงงบการเงินรวมของบริษัท เพาเวอร์ไลน์ เอ็นจิเนียริ่ง จำกัด (มหาชน)
และบริษัทย่อย สำหรับปีสิ้นสุดวันที่ 31 ธันวาคม 2556
ข้าพเจ้าเห็นว่ารายการปรับปรุงดังกล่าวเหมาะสมและได้นำไปปรับปรุงงบการเงินตามควรแล้ว
ข้าพเจ้าไม่ได้รับการแต่งตั้งให้ทำการตรวจสอบ สอบทาน
หรือวิธีอื่นใดต่องบการเงินรวมและงบการเงินเฉพาะกิจการของบริษัท เพาเวอร์ไลน์ เอ็นจิเนียริ่ง
จำกัด (มหาชน) และบริษัทย่อย และเฉพาะของบริษัท เพาเวอร์ไลน์ เอ็นจิเนียริ่ง จำกัด
(มหาชน) สำหรับปีสิ้นสุดวันที่ 31 ธันวาคม 2556 นอกเหนือจากการปรับปรุงดังกล่าว
ดังนั้นข้าพเจ้าจึงไม่สามารถแสดงความเห็นหรือให้ความเชื่อมั่นต่องบการเงินรวมและงบการเงินเฉพาะกิจการของบริษัท
เพาเวอร์ไลน์ เอ็นจิเนียริ่ง จำกัด (มหาชน) และบริษัทย่อย และเฉพาะของบริษัท เพาเวอร์ไลน์
เอ็นจิเนียริ่ง จำกัด (มหาชน) สำหรับปีสิ้นสุดวันที่ 31 ธันวาคม 2556 โดยรวม

[]

(นายเชิดสกุล อ้นมงคล)

ผู้สอบบัญชีรับอนุญาต เลขทะเบียน 7195

บริษัท เอส.เค. แอคเคาน์แต้นท์เซอร์วิสเซส จำกัด

กรุงเทพมหานคร

วันที่ 28 กุมภาพันธ์ 2558

-   ตารางสรุปงบการเงิน/งบการเงินรวม

  []

[]

[]

[]

[]

[]

[]

-   แนวทางแก้ไข กรณีผู้สอบบัญชี แสดงความเห็น “อย่างมีเงื่อนไข”
    สำหรับงบการเงินรวมของบริษัท

เนื่องจากบริษัทไม่สามารถนำงบการเงินของบริษัทย่อย ราย บจ. เทคเนอร์
มาจัดทำงบการเงินรวมของบริษัทได้ ทำให้ผู้สอบบัญชีแสดงความเห็น “อย่างมีเงื่อนไข”
ในส่วนนี้บริษัทได้ดำเนินการฟ้องร้องบริษัทดังกล่าวรวมถึงกรรมการผู้จัดการ และผู้บริหารของ บจ.
เทคเนอร์ ทั้งคดีแพ่ง และคดีอาญาหลายดคี ซึ่งปัจจุบันคดีอยู่ในการพิจารณาของศาลชั้นต้น,
ศาลอุทธรณ์ และศาลฎีกา และมีคำพิพากษาให้บริษัทเป็นผู้ชนะคดี
และเมื่อคดีดังกล่าวถึงที่สุดบริษัทจะเร่งดำเนินการจัดทำบัญชี และงบการเงินของ บจ. เทคเนอร์
เพื่อนำมาจัดทำงบการเงินรวมของบริษัทโดยเร็ว
นอกจากนั้นในระยะที่ผ่านมาบริษัทได้มีการตั้งสำรองความเสียหายที่อาจจะเกิดขึ้นจาก บจ.เทคเนอร์
จำนวนรวม 283 ล้านบาท ไว้เรียบร้อยแล้ว

14. การวิเคราะห์และคำอธิบายของฝ่ายจัดการ (MD&A)

คำอธิบายและการวิเคราะห์ผลดำเนินงานและฐานะการเงิน

(1) ผลการดำเนินงานการวิเคราะห์ผลการดำเนินงาน ประจำปี 2557 สิ้นสุดวันที่ 31 ธันวาคม
2557

[]

  -----------------------------------------------------------------------

  -----------------------------------------------------------------------

[]

[]

รายได้

กลุ่มบริษัทมีรายได้รวมเพิ่มขึ้น 7.7% จาก 8.69 พันล้านบาท ในปี 2556 เพิ่มขึ้นเป็น 9.36
พันล้านบาท ในปี 2557 เป็นผลจากการเพิ่มขึ้นของธุรกิจรับเหมาก่อสร้าง
ซึ่งเป็นธุรกิจหลักของบริษัท และกำไรจากการประนอมหนี้ของบริษัท บำรุงเมืองพลาซ่า จำกัด
(BMP) ซึ่งเป็นบริษัทย่อย ในขณะที่งบการเงินเฉพาะบริษัท มีรายได้รวม 7.91 พันล้านบาท เพิ่มขึ้น
2.33% เมื่อเปรียบเทียบกับปี 2556 จำนวน 7.73 พันล้านบาท

ต้นทุนในการให้บริการ

กลุ่มบริษัท มีอัตราต้นทุนในการให้บริการในปี 2557 ในอัตรา 96.04% ของรายได้ เปรียบเทียบกับ
ปี 2556 ในอัตรา 96.5% ซึ่งเป็นอัตราที่ใกล้เคียงกัน
จึงทำให้กำไรขั้นต้นยังอยู่ในระดับเดียวกับปีที่ผ่านมา สำหรับธุรกิจรับเหมาก่อสร้าง
มีอัตรากำไรขั้นต้นเพิ่มขึ้นเล็กน้อยจากปี 2556 ในอัตรา 3.5% เพิ่มเป็น 4.6% ในปี 2557
ซึ่งยังต่ำกว่าเป้าหมายที่ตั้งไว้
และบริษัทยังคงต้องปรับปรุงประสิทธิภาพและประสิทธิผลของการทำงานในด้านต่าง ๆ ให้ดีขึ้น

ค่าใช้จ่ายในการบริหาร

กลุ่มบริษัทมีค่าใช้จ่ายในการบริหารเพิ่มขึ้น 11.5% จากปี 2556 จำนวน 463.4 ล้านบาท เพิ่มเป็น
516.7 ล้านบาท ในปี 2557
ซึ่งเป็นผลกระทบจากการเพิ่มขึ้นของค่าใช้จ่ายในการบริหารของธุรกิจรับเหมาก่อสร้าง
ซึ่งเป็นธุรกิจหลักของบริษัท โดยจากงบการเงินเฉพาะบริษัทเห็นได้ว่า
ค่าใช้จ่ายในการขายและบริหารเพิ่มขึ้นในอัตรา 15.7% จากจำนวน 298.5 ล้านบาท ในปี 2556
เพิ่มขึ้น 345.5 ล้านบาท ในปี 2557 ซึ่งเป็นผลจากการเพิ่มขึ้นของบุคลากร
และการด้อยค่าของสินทรัพย์ที่เพิ่มขึ้น

กำไรก่อนภาษี

กลุ่มบริษัทมีกำไรก่อนภาษี จำนวน 41.1 ล้านบาท เพิ่มขึ้น 63.7% เมื่อเปรียบเทียบกับปี 2556
ที่มีกำไรเพียง 25.1 ล้านบาท ส่วนธุรกิจรับเหมาก่อสร้างมีกำไรก่อนภาษี 115.7 ล้านบาท
เปรียบเทียบกับปี 2556 จำนวน 205.8 ล้านบาท ลดลง 43%
เป็นผลมาจากต้นทุนการเงินที่สูงขึ้นและขาดทุนจากการด้อยค่าของเงินลงทุน

กำไร (ขาดทุน) เบ็ดเสร็จรวมสำหรับงวด

กลุ่มบริษัทมีกำไรเบ็ดเสร็จ จำนวน 16.46 ล้านบาท เพิ่มขึ้น 107% เมื่อเปรียบเทียบกับปี 2556
การเพิ่มขึ้นดังกล่าวยังต่ำกว่าเป้าหมายที่บริษัทกำหนดไว้เนื่องจาก บริษัท เพาเวอร์ พรอสเพค
จำกัด (PPC) ซึ่งเป็นบริษัทย่อย ยังมีผลการดำเนินงานขาดทุนอย่างต่อเนื่อง
ซึ่งเกิดจากราคาแกลบซึ่งเป็นวัตถุดิบหลักที่ใช้เป็นเชื้อเพลิงมีอัตราสูงขึ้นอย่างมากและต้นทุนทางการเงินที่สูงขึ้น
รวมถึงการตั้งสำรองหนี้สงสัยจะสูญของ BMP ส่วนธุรกิจรับเหมาก่อสร้างมีกำไร 100.1 ล้านบาท
ลดลง 51.3% เมื่อเปรียบเทียบกับกำไรในปี 2556 จำนวน 205.8 ล้านบาท
เป็นผลมาจากการขาดทุนจากการด้วยค่าของเงินลงทุนและต้นทุนทางการเงินที่สูงขึ้น

(2) ฐานะการเงิน ประจำปี 2557 สิ้นสุดวันที่ 31 ธันวาคม 2557

[]

[]

สินทรัพย์

กลุ่มบริษัทมีสินทรัพย์รวมลดลงจากปี 2556 จำนวน 10.54 พันล้านบาท เป็น 9.67 พันล้านบาท
ในปี 2557 ลดลง 8.2% เป็นผลจากการลดลงของสินทรัพย์หมุนเวียน ประมาณ 13.9%
โดยที่สินทรัพย์หมุนเวียนคิดเป็น 60.8% ของสินทรัพย์ทั้งหมด เมื่อเปรียบเทียบกับปี 2556
ซึ่งเป็นผลกระทบจากการลดลงของลูกหนี้การค้าและงานระหว่างก่อสร้าง
สำหรับงบการเงินเฉพาะบริษัท สินทรัพย์รวมเพิ่มขึ้นเล็กน้อยจาก 9.27 พันล้านบาท ในปี 2556
เป็น 9.33 พันล้านบาท ในปี 2557 เพิ่มขึ้น 0.7%

[]

[]

หนี้สิน

กลุ่มบริษัทมีหนี้สินรวมลดลง จาก 8.28 ล้านบาท ในปี 2556 เป็น 7.47 พันล้านบาท ลดลง
9.77% เป็นผลจากการลดลงของหนี้สินหมุนเวียนเป็นส่วนใหญ่ จากเดิม 7.82 พันล้านบาท ในปี
2556 เป็น 7.03 พันล้านบาท ในปี 2557 ลดลง 10%
เป็นผลมาจากการลดลงของเงินรับล่วงหน้าของลูกค้าและต้นทุนที่ยังไม่ถึงกำหนดชำระ
สำหรับงบการเงินเฉพาะบริษัทมีหนี้สินรวม จำนวน 5.89 พันล้านบาท ซึ่งอยู่ในระดับเดียวกันกับปี
2556 จำนวน 5.85 พันล้านบาท

ส่วนของผู้ถือหุ้น

กลุ่มบริษัทมีส่วนของผู้ถือหุ้นลดลงเล็กน้อยจาก 2.26 พันล้านบาท ในปี 2556 เป็น 2.20
พันล้านบาท ในปี 2557 ลดลง 2.65% ซึ่งเป็นผลจากการเพิ่มขึ้นของการขาดทุนสะสม
ซึ่งเป็นผลมาจากการขาดทุนของ PPC สำหรับงบการเงินเฉพาะบริษัท
บริษัทมีส่วนของผู้ถือหุ้นเพิ่มขึ้นเล็กน้อยจาก 3.42 พันล้านบาท ในปี 2556 เป็น 3.44 พันล้านบาท
ในปี 2557 เพิ่มขึ้น 0.58% เป็นผลมากจากการเพิ่มขึ้นของทุนสำรองตามกฎหมาย

สภาพคล่อง

[]

การวิเคราะห์อัตราส่วนทางการเงิน

กลุ่มบริษัทในปี 2557 มีสภาพคล่องใกล้เคียงกับปี 2556  โดยมี Current Ratio ที่ 0.84 เท่า 
ในขณะที่ธุรกิจรับเหมาก่อสร้างมี Current Ratio ที่ 1.12
เท่า ซึ่งอยู่ในเกณฑ์ที่พอใช้ได้ โดยบริษัทยังคงได้รับการสนับสนุนจากสถาบันการเงินในส่วนของเงินทุนหมุนเวียนโดยมีวงเงินสินเชื่อรวมกว่า
11 พันล้านบาท  การเก็บหนี้เฉลี่ยอยู่ที่ 40 วัน  ซึ่งต่ำกว่าปีที่ผ่านมา 
ส่วนธุรกิจรับเหมามีระยะเวลาการเก็บหนี้เฉลี่ยสูงขึ้นจาก 82 วัน ในปี 2556  เป็น 109 วันในปี
2557  ซึ่งเป็นผลจากขั้นตอนในการเรียกเก็บหนี้กับลูกค้าบางรายยังใช้เวลามาก 
ซึ่งกำลังอยู่ระหว่างการปรับปรุงขั้นตอนการเรียกเก็บเงินให้เป็นไปตามสัญญาและมีผลเร็วขึ้น

                กลุ่มบริษัทมีอัตราส่วนหนี้สินต่อทุนปรับตัวลดลงเล็กน้อยจาก 3.66 ในปี 2556
เป็น 3.37 ในปี 2557 เป็นผลจากเงินกู้ระยะสั้นที่ลดลง
โดยบริษัทหลักซึ่งทำธุรกิจรับเหมาก่อสร้างมีอัตราส่วนหนี้สินต่อทุนในปี 2557 ที่
1.71 ซึ่งอยู่ในเกณฑ์ที่มั่นคงพอสมควร กลุ่มบริษัทมีอัตรา ROE ปรับปรุงดีขึ้นจากอัตรา 1.1% ในปี
2556 เป็น 1.9% ในปี 2557 

สรุปภาระค้ำประกันที่บริษัทมีต่อบริษัทย่อย

หน่วย : ล้านบาท

  ------ ------------------------- -------------- ------------ -------------- ------------
         บริษัท                      ปี 2557                      ปี 2556         

  ลำดับ                             หนังสือค้ำประกัน   วงเงินสินเชื่อ   หนังสือค้ำประกัน   วงเงินสินเชื่อ

  1.     บจ.พีแอลอี อินเตอร์ฯ (เดิม บ.  -              -            -              -
         ยูนิมาฯ)                                                               

  2.     กิจการค้าร่วม (PAR)          2,200.00       -            2,200.00       -

  3.     บจ. บำรุงเมือง พลาซ่า (BMP)  -              -            361.00         -

  4.     บจ.เพาเวอร์ พรอสเพค (PPC)  316.10         -            316.10         -

  5.     บจ. สิทธารมย์ (SDC)         -              -            -              -

  6.     บจ. เทคเนอร์ (TN)          304.48         -            304.48         -

         รวม                       2,820.58       -            3,181.48       -
  ------ ------------------------- -------------- ------------ -------------- ------------

บริษัทมีภาระค้ำประกัน และเคยค้ำประกันที่ให้แก่บริษัททั้ง 6 ข้างต้น
โดยภาระค้ำประกันทั้งหมดส่วนใหญ่จะทยอยลดลง
เมื่อมีการส่งมอบงานก่อสร้างหรือทยอยชำระหนี้เงินกู้ยืมให้กับสถาบันการเงินที่ให้เงินกู้ และ/หรือ
วงเงินสินเชื่อให้ลดลง

บริษัท บำรุงเมืองพลาซ่า จำกัด (BMP) ภาระค้ำประกันสิ้นสุดลงหลังจาก บจ.บำรุงเมืองพลาซ่า
ชำระหนี้ให้กับ บริษัท บริหารสินทรัพย์ สแตนดาร์ดชาร์เตอร์ด (ไทย) จำกัด (SCAM) จำนวน 361
ล้านบาท ครบถ้วนเมื่อวันที่ 28 มีนาคม 2557

บริษัท เทคเนอร์ จำกัด (TN), บริษัทค้ำประกันหนี้หนังสือค้ำประกันธนาคารให้แก่ TN จำนวน
385.84 ล้านบาท ปัจจุบันภาระค้ำประกันดังกล่าวทาง การเคหะแห่งชาติ
ได้ยื่นขอให้ธนาคารจ่ายเงินตามหนังสือค้ำประกัน แต่ทาง TN
ได้ยื่นเรื่องต่อศาลให้ระงับการจ่ายเงินดังกล่าวเนื่องจาก การเคหะแห่งชาติเป็นฝ่ายผิดสัญญา
อยู่ระหว่างการพิจารณาของศาลปกครองและคาดว่าจะทราบผลในปลายปี 2558